# เดอะ เจนเทลเมน อัลลิแอนซ์ ครอส
เดอะ เจนเทลเมน อัลลิแอนซ์ ครอส  เป็นการ์ตูนญี่ปุ่น แนวเลิฟคอเมดี้ ผลงานของ อารินะ ทาเนมูระ เริ่มลงตีพิมพ์ในนิตยสารริบบอน ของสำนักพิมพ์ชูเอฉะ ตั้งแต่แบบประจำเดือนกันยายน พ.ศ. 2547

 เนื้อเรื่อง 
ไฮเนะ โอโตมิยะ เด็กสาววัย 15 ปี ศึกษาอยู่ที่โรงเรียนเคโคคุแผนกมัธยมปลาย เข้าเรียนที่นี่เพราะความรักที่มีต่อชิซึมาสะ โทงูผู้เป็นถึงจักรพรรดิหรือประธานนักเรียน ไฮเนะได้มีโอกาสเข้าร่วมในสภานักเรียนและใกล้ชิดกับชิซึมาสะที่เธอหลงใหล แต่ชิซึมาสะที่เธอได้พบนั้นกลับดูเป็นคนละคนกับในอดีตที่เธอเคยรู้จัก

 ตัวละคร 

โอโตมิยะ ไฮเนะ  
นางเอกของเรื่อง บอดี้การ์ดแห่งสภานักเรียน แพลทตินัมเพียงหนึ่งเดียวของโรงเรียนเทโคคุ เกิดมาในตระกูลคามิยะ ตอนเรียนอยู่ชั้น ป.4 ถูกขายให้กับตระกูลโอโตมิยะในราคา 50 ล้านเยน เป็นคนที่เรียนไม่ค่อยเก่งแต่มีจิตใจดี ตอนเด็กๆได้อ่านนิทานที่ชิซึมาสะ (ความจริงคือทาคานาริ) แต่งขึ้นและประทับใจมากจนสารภาพรักกับชิซึมาสะตั้งแต่ยังเด็ก ทำให้ชิซึมาสะชื่นชมความจริงใจของเธอ

แต่เมื่ออยู่กับตระกูลโอโตมิยะแล้ว ไฮเนะก็เริ่มกลายเป็นนักเลง และได้รู้จักกับอุชิโอะและเมื่อได้พบกับชิซึมาสะ อีกครั้งหนึ่งเธอก็ตัดสินใจล้างมือจากวงการนักเลง ทำให้เธอถูกเพื่อนนักเลง ลงโทษอย่างหนักจนฟันหักไปสองซี่ ไฮเนะมุ่งมั่นจะเข้าเรียนโรงเรียนมัธยมเทโคคุเพื่อไล่ตามชิซึมาสะ แต่เมื่อไฮเนะเข้าเรียนก็ได้พบว่าชิซึมาสะกลายเป็นคนที่เย็นชา เธอจึงกลัวว่าเขาจะกลายเป็นเหมือนคาซึฮิโตะ พ่อของเธอ แต่ภายหลังเมื่อได้ใกล้ชิดกันไฮเนะก็เริ่มเข้าใจชิซึมาสะมากขึ้น จนได้รับรู้ว่าที่จริงแล้วชิซึมาสะที่เธอพบที่โรงเรียนนั้น ความจริงคือทาคานาริซึ่งเป็นตัวแทนของชิซึมาสะ

ไฮเนะเป็นคนร่าเริง เป็นที่รักของทุกคน ขยันขันแข็ง เวลาว่างชอบหางานพิเศษทำเสมอ ส่วนมากมักทำงานทำความสะอาดที่โรงเรียน เมื่อได้เงินมาก็นำไปมอบให้เรียคุกะซึ่งเป็นแม่เลี้ยงของเธอเสมอตอนที่ยังอยู่กับตระกูลคามิยะนั้นไฮเนะได้เรียนเปียโน จัดดอกไม้ บัลเลต์ แต่เมื่อไปอยู่กับตระกูลโอโตมิยะก็เลิกเรียนไปหมด

ในอดีต ไฮเนะเคยเป็นสาวนักเลง เพราะอยากระบายความรู้สึกที่อัดแน่นออกให้หมด และในช่วงนั้นเอง เธอก็ได้พบกับอุชิโอะ จึงกลายเป็นเพื่อนรักกันตั้งแต่นั้นมา

โทงู ชิซึมาสะ  
จักรพรรดิที่แท้จริงของโรงเรียนที่ทุกคนเคารพนับถือ เพราะตระกูลโทงูร่ำรวยที่สุดในโรงเรียน ปฏิบัติตนต่อไฮเนะอย่างสุภาพ แต่เวลาอยู่กับคนอื่นมักจะเย็นชา จำเป็นต้องให้ทาคานาริเป็นตัวแทนเพราะมีอาการป่วยอยู่ รักไฮเนะมาก เพราะไฮเนะเป็นเพียงคนเดียวที่จริงใจต่อเขาโดยไม่หวังผลประโยชน์ใดๆ ชิซึมาสะไม่ค่อยได้ปรากฏตัวในเรื่องมากนัก

ถึงชิซึมาสะจะรักไฮเนะมาก แต่จากที่ดูมาแล้ว เหมือนกับเขาจะรักพี่ชายมากกว่าเล็กน้อย

โทงู ทาคานาริ  
จักรพรรดิ ผู้นำของสภานักเรียน เป็นพี่ชายฝาแฝดของชิซึมาสะ ในตอนแรกมีนิสัยเย็นชาแต่เริ่มอ่อนโยนขึ้นเมื่อได้พบกับไฮเนะ เป็นคนที่เขียนนิทานขึ้นมา เกลียดชิซึมาสะมากเพราะชิซึมาสะแย่งทุกอย่างไปจากเขา ในตอนแรกทาคานาริไม่ชอบไฮเนะเพราะรู้สึกว่าน่ารำคาญ แต่ตอนหลังเขาก็หลงรักไฮเนะ แม้จะรู้ว่าไฮเนะเป็นของชิซึมาสะก็ตาม

อามามิยะ อุชิโอะ  
เลขานุการสภานักเรียน เป็นเพื่อนสนิทของไฮเนะ อุชิโอะชอบไฮเนะมากเกินกว่าที่ไฮเนะเองจะรู้ เธอมีฉายาว่าแม่ดอกไฮเดรนเยีย อุชิโอะเรียกร้องความสนใจจากไฮเนะด้วยการคบผู้ชายมากหน้าหลายตา เธอเข้าร่วมสภานักเรียนเพื่อที่จะได้อยู่กับไฮเนะโดยการบริจาคเงินจำนวนมากให้กับทางโรงเรียน

ในอดีต พ่อของอุชิโอะมีภรรยาหลายคน แต่ภรรยาหลวงนั้นมีลูกไม่ได้จึงต้องรับอุชิโอะซึ่งเป็นลูกของภรรยาน้อยมาอุปการะ และอุชิโอะก็โดนสังคมต่อว่าทำร้าย เกือบตายหลายครั้งทั้งโดนวางยาพิษ และโดนรัดคอ พ่อของอุชิโอะบอกเธอเสมอว่า "เมื่อลูกยิ้มให้ใคร ลูกก็จะถูกเอาเปรียบ" นั่นทำให้อุชิโอะไม่สามารถยิ้มได้ และไม่อยากจะยิ้ม

และช่วงหนึ่งหลังจากที่ปรับความเข้าใจกับไฮเนะโดยที่มีอาจารย์เซนริให้คำแนะนำลับๆ เธอก็ยิ้มง่ายขึ้น และสนิทกับมาโอะจังขึ้นนิดหน่อย อย่างเช่นตอนหนึ่ง ที่มาโอะถามอุชิโอะว่า "จะกินขนมมั้ย" อุชิโอะตอนแรกตอบว่า "ไม่" แต่ว่าอีกสักพักหนึ่งเธอก็เสริมขึ้นมาว่า "แต่ถ้าเป็นคาราเมล ฉันกินได้"

ผู้ชายคนแรกของอุชิโอะก็คืออาของอุชิโอะ ซึ่งมีในตอนพิเศษในเล่มสุดท้าย

นิยามความรักของอุชิโอะก็คือ "จะเป็นใครก็ได้ ขอแค่สอนความรักให้ฉันได้ก็พอ"

อิจิโนมิยะ มาโอระ  
เหรัญญิกแห่งสภานักเรียน และเป็นบุรุษไปรษณีย์ด้วย ความจริงแล้วมาโอระเป็นผู้ชายและมีชื่อจริงว่าโยชิทากะ อิจิโนมิยะ เป็นเพื่อนสมัยเด็กของมางุริ พ่อแม่ทำกิจการออกแบบเสื้อผ้า มาโอระมีสัตว์เลี้ยงชื่อโอโคริ-มาคุริ ซึ่งเป็นเหมือนสัญลักษณ์ประจำการ์ตูนเรื่องนี้ด้วย มาโอระชอบมางุริแต่มางุรินั้นชอบทาคานาริมากกว่า มาโอระจึงมักเปลี่ยนเป็นมาดบุรุษไปรษณีย์เพื่อให้มางุริสนใจ

ซึจิมิยะ มางุริ  
รองประธานสภานักเรียน ครอบครัวของมางุริเป็นยากูซ่าจึงมีนิสัยค่อนข้างก้าวร้าว ในตอนแรกสุดมีข่าวลือว่ารักกับชิซึมาสะ (ทาคานาริ) เพื่อไม่ให้มีสาวๆมายุ่งกับจักรพรรดิได้ แต่มางุริก็รักทาคานาริจริงๆ จนภายหลังมางุริก็ไปรักมาโอระหรือบุรุษไปรษณีย์แทน

 นารุมิยะ เซนริ  
เป็นครูที่ประจำอยู่ห้องพยาบาล แต่จริงๆแล้วเป็นพ่อบ้านประจำตระกูลโทงู ตอนแรกสนใจอุชิโอะเพราะเธอหน้าตาเหมือนกับคนที่เค้าเคยชอบมาก (คนๆนั้นคือแม่ของชิสึมาสะ) แล้วเธอก็ตายลง โดยก่อนจะตายเธอได้ขอไว้ว่า "หากเธอจะรักใคร ก็พาเค้ามาที่นี่ให้ฉันเห็นด้วยนะ" จากนั้นเซนริก็สัญญากับตัวเองว่าจะไม่รักใครอีก แต่แล้วเขาก็ได้มาพบอุชิโอะ..

 โทยะ  
พ่อบ้านประจำตระกูลโทงู ที่มาเรียนหนังสือเพื่อคอยดูแลจักรพรรดิ์

 โอโตมิยะ อิซึกิ  
พ่อเลี้ยงของไฮเนะ รักคามิยะ ไมกะอยู่

 โอโตมิยะ คุซาเมะ  
น้องชายบุญธรรมของไฮเนะ ตอนแรกคุซาเมะแอบชอบไฮเนะอยู่แต่ว่าไฮเนะคิดกับคุซาเมะแค่น้องชายเท่านั้น

 คามิยะ คาซึฮิโตะ  
พ่อของไฮเนะ เป็นคนที่ขายไฮเนะไปด้วย มีอุปนิสัยเย็นชา

ความจริงแล้ว คาซึฮิโตะเพียงแค่ต้องการปลดปล่อยไฮเนะให้เป็นอิสระ เพราะไม่อยากทำผิดกับไมกะเหมือนที่ตัวเองเคยทำกับเธอ เพราะฉะนั้น ไฮเนะก็เลยเป็นเหมือนสิ่งเดียวที่เขาสามารถใช้ทดแทนความรู้สึกผิดในใจได้

คาซึฮิโตะเป็นคนที่ค่อนข้างขี้อายเมื่ออยู่กับไมกะ แต่ก็เป็นคนเข้มแข็ง มีบุคลิกผู้นำ

 คามิยะ ไมกะ  
แม่ของไฮเนะ มีความรักกับโอโตมิยะ อิซึกิ แต่ต้องมาแต่งงานกับคาซึฮิโตะ เนื่องจากผลประโยชน์ทางธุรกิจ เธอความจำเสื่อมในช่วงแรกเรื่อง แต่หลัง ๆ ก็ได้รับความทรงจำกลับมา

 คามิยะ โคมากิ  
น้องสาวแท้ๆของไฮเนะ เป็นประธานนักเรียนม.ต้น เป็นคนที่มีนิสัยเรียบร้อย เอาแต่ใจ และชอบออกคำสั่งเป็นที่สุด ปัจจุบันคบอยู่กับคุซาเมะ

 คามิยะ ทาจิบานะ  
น้องชายแท้ๆของไฮเนะ เป็นเด็กปากร้าย ท่าทางเหมือนจะไม่ชอบไฮเนะแต่จริงๆแล้วรักไฮเนะมาก

 บุรุษไปรษณีย์  
ทำหน้าที่คอยส่งจดหมายภายในโรงเรียน ความจริงแล้วคือมาโอระปลอมตัวมา

 สตราห์ล ทาจิมิยะ ที่ 3  
รปภ.ของโรงเรียน มีฐานะร่ำรวย แต่น่าแปลกที่เขามาทำงานเป็นรปภ.ได้
 หนังสือการ์ตูน 
เล่ม สำนักพิมพ์ชูเอชะบงกช พับลิชชิ่ง112/2/2005 ISBN 4-08-856590-81/8/2007ตอนที่ 1-4 215/7/2005 ISBN 4-08-856623-83/7/2007ตอนที่ 5-9315/12/2005 ISBN 4-08-856656-428/8/2007ตอนที่ 10-14415/5/2006 ISBN 4-08-856681-519/10/2007ตอนที 15－18515/9/2006 ISBN 4-08-856703-X25/1/2008ตอนที่ 19-22615/1/2007 ISBN 978-4-08-856721-121/3/2008ตอนที่ 23－27715/5/2007 ISBN 978-4-08-856741-93/6/2008ตอนที่ 28－32814/9/2007 ISBN 978-4-08-856767-98/8/2008ตอนที่ 33－35915/1/2008 ISBN 978-4-08-856793-814/10/2008ตอนที่ 36－391015/5/2008 ISBN 978-4-08-856812-6［ฉบับพิเศษ］ISBN 978-4-08-782173-423/12/2008ตอนที่ 40－441114/11/2008 ISBN 978-4-08-856849-2［ฉบับพิเศษ］ISBN 978-4-08-782192-527/2/2009ตอนที่ 45－47（จบบริบูรณ์）

 รายชื่อตอน